РЕПУБЛИКА СРБИЈА

ОПШТИНСКО ВЕЋЕ

ОПШТИНЕ ЖИТОРАЂА

БРОЈ:06-1111/2023-01

ДАТУМ:18.07.2023.године

Житорађа

На основу члана 36. Закона о планском систему (“Сл. Гласник РС“ бр.30/2018), члана 114. и члана 116. Статута општине Житорађа (“Службени листа Града Ниша бр. 27/19, 37/22 и 125/22),

Општинско веће општине Житорађа, на седници одржаној дана 18.07.2023.године, оглашава

**ЈАВНИ ПОЗИВ**

**ЗА УЧЕШЋЕ У ЈАВНОЈ РАСПРАВИ ПОВОДОМ НАЦРТА ПЛАНА РАЗВОЈА ОПШТИНЕ ЖИТОРАЂА ЗА ПЕРИОД 2023.-2030.ГОДИНЕ**

Општинско Веће општине Житорађа, позива све грађане, удружења, стручну јавност, као и друге заинтересоване стране, да се упознају са радним текстом Нацрта Плана развоја Општине Житорађа за нпериод 2023. – 2030. године, чији је садржај припремљен од стране Програма за развој Уједињених нација (UNDP) у Републици Србији у оквиру пројекта „Accountable Public Finance Management Platform“, а кроз сарадњу са Координационим тимом за израду Плана развоја Општине Житорађа за период 2023. – 2030. године и Тематским радним групама за развојне области разрађене у Нацрту Плана. развоја Општине Житорађа занпериод 2023.-2030. године (у даљем тексту Нацрт Плана), и да дају предлоге, сугестује и коментаре.

Јавна расправа о Нацрту Плана одржаће се у периоду почев од 18.07., закључно са 09.08.2023.године.

Учесници у Јавној расправи су представници органа општине Житорађа, грађани, удружења, стручна јавност, као и друге заинтересоване стране.

Примедбе, предлози и сугестије на Нацрт Плана, могу се доставити на стандардизованом упитнику, који ће грађанима Општине Житорађа бити доступана названичном сајту Општине Житорађа и путем званичне интернет презентације Општине Житорађа у електронском облику.

По окончању јавне расправе, општинско веће општине Житорађа сачиниће Извештај о спроведеној јавној расправи који садржи све изнете предлоге и сугестије, као и ставове одељења за буџет и финансије, привреду и локално - економски развој, јавне набавке и Локалне пореске администрације о поднетим предлозима и сугестијама са образложењем за њихово прихватање, односно неприхватање.

Извештај о спроведеној Јавној расправи Општинско веће сачиниће у року од 15 дана од дана окончања Јавне расправе и објавити на сајту општине.

Саставни део овог Јавног позива је Програм Јавне расправе са радним текстом Нацрта Плана развоја Општине Житорађа за период 2023. – 2030.године, који је закључком о спровођењу Јавне расправе о Нацрту Плана одредило општинско веће општине Житорађа.

 ПРЕДСЕДНИК

 ОПШТИНСКОГ ВЕЋА

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Иван Станојевић